4. การประกอบธุรกิจของแต่ละสายผลิตภัณฑ์

ลักษณะการประกอบธุรกิจของบริษัท และนโยบายการดำเนินงานของบริษัท

4.1 ลักษณะการประกอบธุรกิจ

ภัทรลิสซิ่ง ประกอบกิจการจัดหาทรัพย์สินให้กับผู้ประกอบการที่เป็นนิติบุคคลในรูปแบบการให้ “เช่า”
(Leasing) โดยเน้นลักษณะสัญญาเช่าดำเนินงาน (Operating Lease)
ทรัพย์สินประเภทยานพาหนะเป็นหลัก อาทิเช่น รถยนต์สำหรับผู้บริหาร
รถยนต์ส่วนกลางประจำสำนักงาน รถยนต์บริการให้เช่าช่วง และรถยนต์เพื่อการพาณิชย์อื่นๆ
รวมทั้งเครื่องบิน และเรือ นอกจากนี้ ยังให้เช่าทรัพย์สิน ประเภท เครื่องจักร คอมพิวเตอร์
และอุปกรณ์ทั่วไป โดยอายุสัญญาส่วนใหญ่อยู่ระหว่าง 3-5 ปี

ภัทรลิสซิ่ง
ให้บริการด้วยบุคลากรที่มากประสบการณ์พร้อมจะให้คำปรึกษาและจัดแผนการใช้ยานพาหนะที่เหมาะสมสำหรับทุกองค์กร
อีกทั้งมีการวางแผนปรับปรุงและพัฒนาธุรกิจอย่างต่อเนื่อง เพื่อเป็นการสร้างมาตรฐานใหม่
ให้แก่ธุรกิจลิสซิ่งในประเทศไทย

4.2 ลักษณะผลิตภัณฑ์และการให้บริการหลัก

1. PHATRA FLEET LEASING

บริการให้เช่ายานพาหนะ ประเภทรถยนต์นั่ง เครื่องบิน พาหนะทางน้ำ
และรถยนต์เพื่อการพาณิชย์บริษัทพร้อมให้คำแนะนำ และหาแนวทางบริการต่างๆ
ที่ตรงความต้องการใช้ของผู้เช่ามากที่สุด แม้จะเป็นยานพาหนะเพียง หนึ่งหรือหลายร้อย
โดยใช้หลักบริหารจัดการยานพาหนะจำนวนมากเพื่อให้เกิดการประหยัดต่อขนาด (Economy of
Scale) ทำให้เกิดประโยชน์สูงสุดต่อองค์กร

-   PHATRA AUTO LEASING

  บริการให้เช่าพาหนะประเภทรถยนต์ ทั้งรถยนต์นั่งผู้บริหาร รถใช้งานในองค์กร
  หรือแม้กระทั่งรถยนต์เพื่อการพาณิชย์ต่างๆ ทุกรุ่น ทุกยี่ห้อ

-   PHATRA AIRCRAFT LEASING

  บริการให้เช่าเครื่องบินโดยสารขนาดเล็ก 4-12 ที่นั่ง ประเภท Business Jet, Turbo
  Prop และ Piston ทั้งในรูปแบบ Finance Lease และ Operating Lease
  ครอบคลุมการใช้งานทั้งเพื่อการท่องเที่ยว ธุรกิจ และพาหนะส่วนตัว   

-   PHATRA WATERCRAFT LEASING

  บริการให้เช่าเรือ Yacht สำหรับความเพลิดเพลินส่วนตัว
  รวมทั้งเรือเพื่อการพาณิชย์ที่ต้องการใช้งานหลายลำ เรือรับส่งผู้โดยสารสำหรับธุรกิจท่องเที่ยว
  และยานพาหนะทางน้ำต่างๆเพื่อใช้ในการดำเนินธุรกิจ ทั้งในรูปแบบ Finance Lease และ
  Operating Lease  

2. PHATRA COMMERCIAL LEASING

บริการให้เช่าทรัพย์สินทุกประเภท อาทิ เครื่องจักร อุปกรณ์การผลิต
พร้อมบริการด้านการเงินแก่ลูกค้าเพื่อแผนการชำระที่ชาญฉลาด ซึ่งสัญญาเช่าทางการเงิน
(Finance Lease) ซึ่งให้ความสะดวกกับการลงทุน โดยมีจุดเด่นอยู่ที่การอนุมัติที่รวดเร็ว

ความหลากหลายของรูปแบบบริการของ Fleet Management

ความหลากหลายของรูปแบบบริการของ Fleet Management
ที่จะช่วยให้การบริหารจัดการรถยนต์ได้ง่ายกว่า ด้วยการจัดการรถยนต์พร้อมทั้งดูแลรักษาซ่อมบำรุง
ช่วยให้ลูกค้าใช้ยานพาหนะอย่างมีประสิทธิภาพ และลดภาระค่าใช้จ่ายที่ไม่จำเป็น

+--------------------------+-------------------------------------------+
| การเลือกใช้รถยนต์           | -   บริษัทมีเจ้าหน้าที่ผู้เชี่ยวชาญในด้านนี้            |
|                          |     คอยให้คำปรึกษาในการ                     |
|                          | เลือกใช้รถยนต์ให้เหมาะกับวัตถุประสงค์ของแต่ละองค์กร |
+--------------------------+-------------------------------------------+
| การจัดซื้อรถยนต์             | -   บริษัทมีการจัดหารถที่รวดเร็ว ในทุกรุ่น ทุกสี      |
|                          |     และให้ต้นทุนในการเช่าอย่างสมเหตุสมผล        |
+--------------------------+-------------------------------------------+
| การจัดส่งรถยนต์             | -   บริษัทจัดส่งให้ทุกสถานที่โดยไม่จำกัดจำนวนคัน     |
+--------------------------+-------------------------------------------+
| การจดทะเบียนรถ            | -   บริษัทต่อทะเบียนและจัดส่งถึงที่ทุกคัน            |
+--------------------------+-------------------------------------------+
| การจัดหาประกันรถ           | -   บริษัทมีทีมงานคอยดูแลจัดหาประกันรถ           |
|                          |     เพื่อให้ทรัพย                             |
|                          | ากรบุคคลของบริษัทผู้เช่าปฏิบัติหน้าที่หลักที่มีอยู่อย่างคุ้มค่า |
+--------------------------+-------------------------------------------+
| การซ่อมบำรุง               | -   บริษัทดูแ                                |
|                          | ลการซ่อมบำรุงด้วยศูนย์บริการมาตรฐานจากผู้ผลิตเท่านั้น |
|                          |     เพื่อความปลอดภัยสูงสุด                     |
+--------------------------+-------------------------------------------+
| การจัดหารถยนต์ทดแทน        | -   บริษัทจ                                 |
|                          | ัดรถทดแทนกับทุกเหตุการณ์ที่รถของผู้เช่าไม่สามารถใช้ได้ |
+--------------------------+-------------------------------------------+
| PL Service Center        | -   บริการสร้างความอุ่นใจ                     |
|                          |     พร้อมช่วยเหลือทุกปัญหาระหว่างเดินทาง         |
| ศูนย์บริการตลอด 24 ชั่วโมง    |     เปิดบริการทุกวันตลอด 24 ชั่วโมง โทร.        |
|                          |     0-2290-7575                           |
+--------------------------+-------------------------------------------+
| เครือข่ายศูนย์บริการทั่วประเทศ  | -   ด้วยเครือข่ายศูนย์บริการมากกว่า 650          |
|                          |     แห่งทั่วประเทศ ตรวจเช็คซ่อมบำรุงได้อย่างมั่นใจ  |
|                          |     พร้อมอะไหล่ในมาตรฐานผู้ผลิต                |
+--------------------------+-------------------------------------------+

ประโยชน์ของสัญญาเช่าดำเนินงาน

-   สามารถจัดหายานพาหนะทุกชนิด ทุกประเภทได้ตามความต้องการ
    พร้อมมอบบริการที่สอดคล้องกับความต้องการของแต่ละองค์กรได้อย่างดี

-   ช่วยลดต้นทุนในการดำเนินธุรกิจ ด้วยการเรียกเก็บค่าบริการเป็นค่าเช่าคงที่รายเดือน

-   อัตราดอกเบี้ยคงที่ ช่วยควบคุมรายจ่ายให้เป็นไปตามแผนที่วางไว้

-   ช่วยลดค่าใช้จ่ายในการบริหาร Fleet และลดค่าใช้จ่ายในเรื่องการซ่อมแซมบำรุงรักษา

-   ช่วยรับภาระความเสี่ยงต่างๆ
    ในการใช้รถและลดความไม่แน่นอนในการขายทรัพย์สินที่ได้ลงทุนไป

-   ลักษณะของสัญญาเช่า ทำให้ทรัพย์สินไม่ปรากฏในงบดุล และไม่ปรากฏภาระทางด้านหนี้สิน

-   การลงทุนน้อยเป็นประโยชน์ต่อการบริหารกระแสเงินสด (Cash Flow)

4.3 กลยุทธ์การแข่งขัน

บริษัทฯ ได้เตรียมความพร้อมสำหรับการแข่งขันในทุกด้าน ทั้งการลงทุนทางเทคโนโลยี
รูปแบบการให้บริการ การขยายเครือข่าย การหมั่นอบรมฝึกฝนพนักงานอันเป็นที่มาของ “บริการ 3
มิติ” คือ มิติด้านความลึก อันได้แก่ การให้บริการที่ครบวงจร
ตั้งแต่การเลือกใช้รถยนต์ให้เหมาะกับความต้องการของลูกค้า ไปจนถึงรายละเอียดปลีกย่อย เช่น
การจดทะเบียน การประกันภัย มิติด้านความกว้าง อันได้แก่
เครือข่ายศูนย์บริการที่ครอบคลุมทั่วประเทศ และ มิติด้านเวลา อันได้แก่ การให้บริการตลอด 24
ชั่วโมง ทั้ง 365 วันใน 1 ปี ซึ่งนับว่าสร้างความแตกต่าง ได้อย่างชัดเจน
และสร้างความไว้วางใจและประโยชน์สูงสุดให้กับลูกค้า ซึ่งเชื่อมั่นได้ว่า
จะช่วยเสริมความสามารถในการแข่งขันของบริษัทให้คงอยู่ในระดับผู้นำของธุรกิจต่อไป

4.5 ภาวะอุตสาหกรรมและการแข่งขัน

ธุรกิจลิสซิ่งในประเทศไทยแบ่งลักษณะผู้ประกอบการออกได้เป็น 2 กลุ่มหลัก กล่าวคือ กลุ่มที่หนึ่ง
มุ่งเน้นให้เช่าทรัพย์สินแบบสัญญาเช่าทางการเงิน (Finance Lease) และเช่าซื้อ กลุ่มที่สอง
มุ่งเน้นการให้เช่าแบบดำเนินงาน (Operating Lease) โดยภัทรลิสซิ่ง
จัดอยู่ในกลุ่มหลังและคงฐานะผู้นำของธุรกิจแขนงนี้

จากข้อมูลของสภาพัฒนาเศรษฐกิจและสังคมแห่งชาติ ภาวะเศรษฐกิจไทยในปี 2553 ขยายตัวร้อยละ
7.8 โดยมีปัจจัยสนับสนุนทั้งจากการฟื้นตัวของเศรษฐกิจโลกและอุปสงค์ภายในประเทศ
โดยเฉพาะการลงทุนภาคเอกชนและการบริโภคภาคครัวเรือน ที่ขยายตัวร้อยละ 13.8 และ 4.8
ตามลำดับ รวมทั้งการส่งออกสินค้ารูปดอลลาร์สหรัฐที่ขยายตัวสูงถึงร้อยละ 28.5

การประมาณการแนวโน้มภาวะเศรษฐกิจไทยปี 2554 คาดว่าจะขยายตัวร้อยละ 3.5 – 4.5
ชะลอลงจากปี 2553 โดยคาดว่าการส่งออกสินค้าจะขยายตัวร้อยละ 12.5
การบริโภคและการลงทุนภาคเอกชนขยายตัวร้อยละ 4.0 และ 8.5 ตามลำดับ
ส่วนเงินเฟ้อทั่วไปอยู่ในช่วงร้อยละ 2.8 – 3.8 อัตราการว่างงานร้อยละ 0.9
และดุลบัญชีเดินสะพัดเกินดุลร้อยละ 3.5 ของ GDP

สำหรับในส่วนของยอดขายรถยนต์ภายในประเทศนั้น
จากการเติบโตอย่างต่อเนื่องของเศรษฐกิจส่งผลให้ตัวเลขยอดขายรถยนต์ภายในประเทศทั้งปี 2553
อยู่ที่ 0.80 ล้านคัน ปรับตัวเพิ่มขึ้น 0.25 ล้านคัน จากในช่วงเดียวกันของปีก่อน
หรือเพิ่มขึ้นเป็นอัตราร้อยละ 46 ทำให้มีการประมาณการกันว่ายอดขายรถยนต์ภายในประเทศทั้งปี
2554 จะอยู่ที่ 0.86 ล้านคัน หรือเพิ่มขึ้นประมาณร้อยละ 7.50
เมื่อเปรียบเทียบกับยอดขายรถยนต์ภายในประเทศปี 2553

ฐานะทางการเงินและผลการดำเนินงานของบริษัทที่ประกอบธุรกิจลิสซิ่ง

จากการที่สมาคมลิสซิ่งไม่ได้จัดเก็บข้อมูลของสมาชิก
บริษัทจึงได้จัดหาข้อมูลฐานะการเงินและผลการดำเนินการเฉพาะบริษัทที่เป็นสมาชิกสมาคมลีสซิ่งไทยและเป็นบริษัทจดทะเบียนในตลาดหลักทรัพย์แห่งประเทศไทย
ดังต่อไปนี้

ฐานะการเงินและผลการดำเนินงาน ณ วันที่ 31 ธันวาคม 2553

  หน่วย : ล้านบาท

[TABLE]

หมายเหตุ : ⁽¹⁾ บมจ.สแกนดิเนเวียลีสซิ่ง เปลี่ยนชื่อบริษัทฯเป็น บมจ.สแกนโกลบอล ในวันที่ 7
มิถุนายน 2553 และ ไม่สามารถส่งงบการเงินสิ้นสุด ณ วันที่ 31 ธันวาคม 2553 ได้
เนื่องจากบริษัทฯ กำลังอยู่ระหว่างการจัดทำงบการเงินไตรมาส 3/2553 ซึ่งบริษัทฯ
จะจัดส่งงบการเงินสิ้นสุด ณ วันที่ 31 ธันวาคม 2553 ได้ในวันที่ 31 มีนาคม 2554

⁽²⁾ บมจ.นวลิสซิ่ง เปลี่ยนชื่อบริษัทฯ เป็น บมจ.อะมานะฮ์ ลิสซิ่ง ในวันที่ 21 ตุลาคม 2553

ฐานะการเงินและผลการดำเนินงาน ณ วันที่ 31 ธันวาคม 2552

  หน่วย : ล้านบาท

[TABLE]

หมายเหตุ : ⁽¹⁾ สำหรับรอบปีบัญชีระยะเวลา 3 เดือน สิ้นสุด ณ วันที่ 31 ธันวาคม 2552
(บริษัทเปลี่ยนรอบระยะเวลาบัญชีในปี 2552)

  ⁽²⁾ ปิดบัญชีสำหรับปี สิ้นสุด ณ วันที่ 30 กันยายน 2552 (12 เดือน)

⁽³⁾ ปิดบัญชีสำหรับปี สิ้นสุด ณ วันที่ 31 ธันวาคม 2552

⁽⁴⁾ รายได้สัญญาเช่าซื้อและเช่าการเงิน

4.6 การจัดหาผลิตภัณฑ์และบริการ

แหล่งที่มาของเงินทุน

บริษัทมีนโยบายในการจัดหาแหล่งเงินทุนในอนาคต โดยมุ่งเน้นการจัดหาแหล่งเงินทุนระยะยาว
เพื่อให้สอดคล้องกับลักษณะการดำเนินธุรกิจลิสซิ่ง ซึ่งที่ผ่านมา
บริษัทได้รับอนุมัติจากที่ประชุมผู้ถือหุ้นให้ออกและเสนอขายหุ้นกู้ ประเภทไม่มีหลักประกัน อายุไม่เกิน
5 ปี เสนอขายภายในและ/หรือต่างประเทศ ให้แก่บุคคลทั่วไป และ/หรือนักลงทุนสถาบัน
ทั้งจำนวนหรือแต่บางส่วน โดยเสนอขายคราวเดียวหรือหลายคราวก็ได้ เพื่อเป็นทุนหมุนเวียน
และ/หรือเพื่อการจัดหาเงินทุนที่เหมาะสมและสอดคล้องกับผลการดำเนินงาน
และ/หรือเพื่อการขยายธุรกิจต่อไปในอนาคต และ/หรือชำระคืนเงินกู้
โดยมีวัตถุประสงค์เพื่อเป็นการลดความเสี่ยงที่อาจเกิดขึ้นจากความผันผวนของอัตราดอกเบี้ยในท้องตลาด
และสอดคล้องกับระยะเวลาการให้เช่าทรัพย์สิน

  ณ วันที่ 31 ธันวาคม 2553 สำหรับหุ้นกู้ที่บริษัทได้ดำเนินการออกแล้วและยังไม่ครบกำหนดไถ่ถอน
  จำนวน 2,700 ล้านบาท ได้แก่ หุ้นกู้บริษัท ภัทรลิสซิ่ง จำกัด (มหาชน) ครั้งที่ 1/2549
  ครบกำหนดไถ่ถอนปี พ.ศ. 2554 หุ้นกู้บริษัท ภัทรลิสซิ่ง จำกัด (มหาชน) ครั้งที่ 1/2551
  ครบกำหนดไถ่ถอนปี พ.ศ. 2554 หุ้นกู้บริษัท ภัทรลิสซิ่ง จำกัด (มหาชน) ครั้งที่ 2/2551 ชุดที่
  2 ครบกำหนดไถ่ถอนปี พ.ศ. 2554 หุ้นกู้บริษัท ภัทรลิสซิ่ง จำกัด (มหาชน) ครั้งที่ 1/2552
  ครบกำหนดไถ่ถอน ปี พ.ศ. 2555 หุ้นกู้ บริษัท ภัทรลิสซิ่ง จำกัด (มหาชน) ครั้งที่ 1/2553
  ครบกำหนดไถ่ถอนปี 2556 หุ้นกู้ บริษัท ภัทรลิสซิ่ง จำกัด (มหาชน) ครั้งที่ 2/2553
  ครบกำหนดไถ่ถอนปี 2557 และ หุ้นกู้ บริษัท ภัทรลิสซิ่ง จำกัด (มหาชน) ครั้งที่ 3/2553
  ครบกำหนดไถ่ถอนปี 2558
  โดยมีวัตถุประสงค์ให้ระยะเวลาของเงินกู้ยืมมีความสอดคล้องกับอายุสินทรัพย์ที่บริษัทให้เช่าทรัพย์สิน
  ทั้งยังทำให้ต้นทุนการกู้ยืมของบริษัทเป็นอัตราดอกเบี้ยคงที่
  ซึ่งจะเป็นการลดความเสี่ยงที่อาจเกิดขึ้นจากความผันผวนของอัตราดอกเบี้ยในท้องตลาด

  นอกเหนือจากการจัดหาแหล่งเงินทุนระยะยาวด้วยการออกหุ้นกู้แล้ว
  บริษัทยังดำเนินการจัดหาเงินกู้ระยะยาว โดยการกู้ยืมจากสถาบันการเงินจำนวน 4 แห่งรวม
  1,500 ล้านบาท ระยะเวลากู้ยืมไม่เกิน 5 ปี ซึ่ง ณ 31 ธันวาคม 2553 มีภาระคงค้างทั้งสิ้น
  1,240.70 ล้านบาท

การให้เช่า (การให้เช่าทรัพย์สิน)

นโยบายการให้เช่าทรัพย์สิน

  บริษัทมีนโยบายต่าง ๆ ในการให้เช่าทรัพย์สินประเภทลิสซิ่ง ดังต่อไปนี้

1.  ผู้เช่า : บริษัทจะให้เช่าแก่ผู้เช่าที่เป็นนิติบุคคล
    โดยบริษัทจะพิจารณาคุณสมบัติของลูกค้าผู้ขอเช่า เช่น เป็นนิติบุคคลที่มีผลการดำเนินงานดี
    หรือมีโครงการที่มีความเป็นไปได้สูง ประวัติการเงินดี
    และมีความสามารถในการชำระค่าเช่าได้

2.  วัตถุประสงค์ในการเช่า : ทรัพย์สินที่จะขอเช่าจะต้องนำไปใช้ในกิจการของผู้เช่า
    โดยผู้เช่าจะต้องแจ้งวัตถุประสงค์ในการเช่าให้แก่บริษัท

3.  ทรัพย์สินที่เช่า : ทรัพย์สินที่เช่าจะต้องมีคุณสมบัติดังนี้

  • เป็นทรัพย์สินใหม่ โดยบริษัทจะพิจารณาสภาพ อายุการใช้งานและราคาที่เหมาะสม

  • มีผู้ใช้โดยแพร่หลาย และมีตลาดมือสองรองรับพอควร

  • ไม่ได้ผลิตเพื่อใช้กับผู้ใช้เฉพาะราย

  • สามารถระบุกรรมสิทธิ์การเป็นเจ้าของได้

  4. ระยะเวลาเช่า : ระยะเวลาเช่าอยู่ระหว่าง 3-5 ปี
  แล้วแต่ความเหมาะสมของประเภทและการใช้งาน

  5. เงื่อนไขก่อนการเช่า :
  การกำหนดเงื่อนไขการเช่าจะแตกต่างไปตามความเสี่ยงของแต่ละบริษัท
  ซึ่งอาจเลือกทางใดทางหนึ่งหรือหลายทางจากต่อไปนี้

  • มีบุคคลค้ำประกันการเช่า

  • วางเงินเพื่อค้ำประกันการเช่าในกรณีทรัพย์สินให้เช่ามีลักษณะพิเศษ

  • ไม่มีเงื่อนไขก่อนการเช่า

  6. เงื่อนไขเมื่อสิ้นสุดสัญญาเช่า : ในการเสนอเงื่อนไขการเช่า
  จำเป็นต้องพิจารณาถึงความเสี่ยงของทรัพย์สินที่เช่าในแง่ต่างๆ เช่น
  ความแพร่หลายของผู้ใช้ทรัพย์สินประเภทเดียวกัน แบบ รุ่น ยี่ห้อ ราคาของตลาดมือสอง
  การพัฒนาของเทคโนโลยี การล้าสมัย และลักษณะการใช้งาน เป็นต้น
  บริษัทจะพิจารณาราคาซากของทรัพย์สินที่น่าจะขายได้โดยมีความเสี่ยงไม่มากนัก
  และนำไปใช้ในการคำนวณอัตราค่าเช่า ทั้งนี้เงื่อนไขหลังการเช่าที่บริษัทเสนอให้แก่ผู้เช่า
  ขึ้นอยู่กับการคาดการณ์ความเสี่ยงของบริษัทว่ามากน้อยเพียงใดสำหรับเงื่อนไขต่างๆ
  ที่ผู้เช่าได้รับหลังสิ้นสุดอายุการเช่า ดังต่อไปนี้

  • ข้อเสนอขายหลังการเช่า (Option to Buy) :
  ผู้เช่าจะได้รับข้อเสนอขายทรัพย์สินจากบริษัทในราคาซากที่เคยกำหนดไว้ในสัญญาเช่า
  โดยผู้เช่าจะใช้สิทธิซื้อหรือไม่ก็ได้

  • คืนทรัพย์สินให้แก่ผู้ให้เช่า (No Option) :
  เมื่อสิ้นสุดสัญญาเช่าผู้เช่าจะต้องคืนทรัพย์สินที่เช่าให้แก่บริษัท

การบริหารความเสี่ยงจากการให้เช่า

บริษัทได้มีการระมัดระวังในการคัดเลือกลูกค้าโดยใช้ระบบ Sponsoring
ในการพิจารณาอนุมัติเพื่อกลั่นกรอง
เนื่องจากผู้สนับสนุนในแต่ละรายจะมีมุมมองและแนวคิดที่กว้างขวางขึ้น
ทำให้เกิดความรอบคอบมากขึ้น
ซึ่งจะสะท้อนไปถึงปริมาณของลูกหนี้มีปัญหาของบริษัทฯที่มีอยู่ในระดับที่ต่ำ

นอกจากนี้ บริษัทยังได้มีระบบการติดตามการชำระค่าเช่าของลูกค้าอย่างรัดกุม
รวมถึงได้มีการตั้งสำรองหนี้สงสัยจะสูญไว้อย่างเพียงพอ
อีกทั้งให้ความสำคัญในการติดตามและศึกษาถึงความผันผวนของภาวะเศรษฐกิจโดยรวมของโลกและของภูมิภาค
สภาวะแวดล้อม แนวโน้ม และปัจจัยที่อาจส่งผลโดยตรงต่อการทำธุรกิจของบริษัท
บริษัทจึงได้จัดตั้งหน่วยงานพัฒนาธุรกิจเพื่อศึกษา
ในเรื่องต่างๆเพื่อใช้ประกอบการตัดสินใจให้ทันท่วงที สำหรับผลกระทบที่อาจมีขึ้นต่อบริษัท

การควบคุมดูแล การอนุมัติการให้กู้ยืมและการติดตามลูกหนี้

ขั้นตอนการประกอบธุรกิจลิสซิ่งของบริษัท

บริษัทมีการแบ่งขั้นตอนในการประกอบธุรกิจลิสซิ่ง ออกเป็น 6 ขั้นตอน คือ

1.  การพิจารณาเครดิตของลูกค้า : บริษัทจะสอบถามข้อมูลความต้องการเช่าจากลูกค้า เช่น
    ทรัพย์สินที่ต้องการเช่า วัตถุประสงค์การใช้งาน ระยะเวลาการเช่า เงื่อนไขการเช่า
    เหตุผลการเลือกเช่าแบบลิสซิ่ง ซึ่งรวมถึงประวัติผลการดำเนินงาน
    ประเภทวงเงินและสถาบันการเงิน ที่ลูกค้าใช้อยู่และเอกสารต่างๆ ประกอบการพิจารณา
    ซึ่งจากข้อมูลดังกล่าว
    เจ้าหน้าที่ฝ่ายการตลาดจะพิจารณาเสนอเงื่อนไขการเช่าตามนโยบายการให้เช่าทรัพย์สินของบริษัท

2.  การขออนุมัติ : บริษัทได้ใช้ระบบผู้สนับสนุน (Sponsor System)
    ในการอนุมัติให้เช่าทรัพย์สิน ซึ่งระบบการอนุมัติดังกล่าว กลุ่มผู้สนับสนุน (Sponsor)
    ประกอบด้วยผู้บริหารระดับผู้อำนวยการฝ่ายขึ้นไป ทั้งนี้ตามขั้นตอนการอนุมัติให้เช่า
    เมื่อลูกค้าตกลงในเงื่อนไขที่บริษัทได้เสนอไปเบื้องต้นแล้ว
    หากมูลค่าค่าเช่าที่จะทำในครั้งนี้รวมกับมูลค่าค่าเช่าในสัญญาเดิมที่ยังไม่ถึงกำหนดชำระค่าเช่าไม่เกิน
    10 ล้านบาท เจ้าหน้าที่ฝ่ายการตลาดจะทำหน้าที่เสนอรายงานแก่ผู้สนับสนุน 1 ท่าน
    เพื่อรับรองความถูกต้อง
    จากนั้นผู้สนับสนุนดังกล่าวจะส่งรายงานที่รับรองความถูกต้องแล้วไปยังผู้สนับสนุนอีก 2 ท่าน
    เพื่ออนุมัติการให้เช่าทรัพย์สิน ในกรณีที่ค่าเช่ารวมดังกล่าวมากกว่า 10 ล้านบาท
    จะต้องให้กรรมการผู้จัดการเป็นผู้อนุมัติอีกขั้นหนึ่ง

3.  การทำสัญญา :
    รายงานขออนุมัติที่ได้รับอนุมัติจะถูกจัดทำเป็นสัญญาเช่าเพื่อเสนอแก่ผู้เช่าลงนาม

4.  การจัดซื้อทรัพย์สิน : เมื่อผู้เช่าลงนามในสัญญาเช่าแล้ว
    บริษัทจึงจัดซื้อทรัพย์สินตามคุณสมบัติที่ตกลงไว้
    โดยมีช่องทางการจัดซื้อผ่านผู้ขายที่บริษัทจัดหาเองหรือผู้ขายที่ผู้เช่าจัดหาให้

5.  การส่งมอบทรัพย์สิน : บริษัทจะจัดส่งทรัพย์สินให้ผู้เช่า จดทะเบียนและจัดทำประกันภัยทรัพย์สิน
    ซึ่งเป็นส่วนหนึ่งของบริการของบริษัท
    พร้อมกับดำเนินการเงื่อนไขก่อนการเช่าให้แล้วเสร็จและถือเป็นการเริ่มต้นสัญญา

6.  การสิ้นสุดสัญญาเช่า :
    เมื่อสิ้นสุดสัญญาเช่าและผู้เช่าได้ปฏิบัติตามเงื่อนไขที่ระบุในสัญญาตลอดระยะเวลาเช่าและไม่มีหนี้สินค้างชำระแก่บริษัท
    ลูกค้าจะได้รับเสนอเงื่อนไขหลังการเช่าตามที่ได้ระบุในสัญญา

  นโยบายเกี่ยวกับควบคุมและติดตามลูกหนี้ค้างชำระ

บริษัทมีนโยบายควบคุมลูกหนี้ค้างชำระอย่างเข้มงวด โดยมีขั้นตอนการทวงถาม คือ

1.  กรณีที่ลูกค้าค้างชำระในระยะ 1 เดือนแรกจะติดตามโดยเจ้าหน้าที่การเงิน
    โดยออกเป็นจดหมายทวงถามหนี้สินที่ค้างชำระ

  2. การค้างชำระเกิน 2 เดือน จะส่งเรื่องให้เจ้าหน้าที่เร่งรัดหนี้สินติดตามทวงหนี้
  จากนั้นจะส่งเรื่องให้สำนักกฎหมายดำเนินการตามขั้นตอนทางกฎหมายต่อไป
  โดยบริษัทจะดำเนินการติดตามเพื่อยึดคืนควบคู่กันไป
  ในกรณีที่ได้ดำเนินการยึดคืนทรัพย์สินมาจำหน่ายและมูลค่าทรัพย์สินที่จำหน่ายได้ไม่เพียงพอกับมูลค่าความสูญเสียที่เกิดขึ้นจริง
  บริษัทโดยสำนักงานกฎหมายจะดำเนินการฟ้องร้องเรียกค่าเสียหายต่อไปจนครบจำนวนตามที่ได้ระบุไว้ในสัญญา

เงินลงทุน

การลงทุนของ บริษัท ภัทรลิสซิ่ง จำกัด (มหาชน) ในบริษัทอื่น ณ วันที่ 31 ธันวาคม 2553

–ไม่มี-

การจัดหาแหล่งเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

- ไม่มี -